ප්‍රවීණ සාහිත්‍යධරයකු වූ කලාසූරී පණ්ඩිත වෙ.වි. අභයගුණවර්ධන මහතාගේ අවසන් කටයුතු හෙට (25දා) සවස 5 ට බොරැල්ල කනත්තේදී සිදුකෙරේ.මියයන විට අනූඑක් වැනි වියෙහි පසු වූ ඒ මහතාගේ දේහය නුගේගොඩ, මහසෙන් මාවතේ අංක 27 බී දරන නිවසේ තැන්පත් කර තිබේ.බන්ධනාගාර දෙපාර්තමේන්තුවේ නියාමකවරයෙකු ලෙස රාජ්‍ය සේවයට එක්වූ හෙතෙම මිල පාලන පරීක්ෂකවරයකු ලෙස ද, පෙරමුණ, සවස, සියරට පුවත්පත්වල කර්තෘවරයෙකු ලෙසද සේවය කළේ ය.සිංහල ශබ්ද කෝෂයේ සංස්කාරක වරයෙකු ලෙසද, මහාවංශ සම්පාදක මණ්ඩලයේ ලේකම්වරයා ලෙසද කටයුතු කළ ඔහු ප්‍රවීණ මාධ්‍යවේදියෙකි.සාහිත්‍යධරයෙකි.